ગુજરાત વિધાનસભાની ચૂંટણી નજીક આવી રહી છે. ત્યારે વડગામથી અપક્ષ તરીકે ચૂંટણીમાં ઊભા રહેનાર દલિત નેતા જીજ્ઞેશ મેવાણીએ પર તકરવાડા ગામમાં હુમલો થયો હતો. જે અંગેની જાણકારી જીજ્ઞેશ મેવાણીએ તેના ટ્વિટર એકાઉન્ટ પર પણ આપી હતી. જીજ્ઞેશ મેવાણીના વાહન પર પથ્થર ફેંકવામાં આવ્યો હતો. જે બાદ જીજ્ઞેશ મેવાણીએ આ માટે ભાજપ સરકારને જવાબદાર ઠેરવી છે. જીજ્ઞેશ મેવાણીએ ટ્વિટ કરીને કહ્યું હતું કે તકરવાડા ગામમાં ભાજપના લોકોએ મારી પર અટેક કર્યો હતો. તેણે કહ્યું કે ભાજપ ડરી ગઇ છે માટે તે આવું કરી રહી છે. અને હું એક આંદોલનકારી છું અને હું આ વાતથી નહીં ડરું. સાથે જ જીજ્ઞેશ મેવાણી આ ઘટનાના ફોટો પણ શેયર કર્યા હતા.